**Тәрбие тал бесіктен басталады**

Қазақ халқы әуелден-ақ бала тәрбиесіне айрықша мән беріп, оны ата-ананың борышы санаған. Өйткені, бала-болашақ иесі.

Бала дүниеге келгеннен бастап ата-ананың басты міндеті балаға жан-жақты тәрбие беру. Бала кезінен бастап бойына мейірім мен адамгершілік, кішпейілділік сезімін сіңіріп өскен бала үлкенге құрмет, кішіге ізет көрсетер азамат болып қалыптасады.

Ата-ананың берген тәрбиесі балаға өмір бойы серік болады. «Ұяда не көрсе, ұшқанда соны іледі»-дейді ғой дана халқымыз. Яғни бала отбасында қандай тәрбие алса азамат болып қалыптасқанда, қоғамға да сондай көзқараспен қарайды.

Ұрпақ ол - әулеттің жалғасы, қуанышымыз, болашағымыз. Баланы өсіру, азамат қоғамның бір мүшесі етіп тәрбиелеу –үлкен міндет. Сол себепті халқымыз тәрбиені жөргектен бастаған. Тәрбиенің тал бесігін ақылмен санамен терең оймен тербете білу, ата-анасын, туыс туғанын, елін-жерін сыйлайтын ұрпақ тәрбиелесеңіз бұл өмірдегі ең басты жетістік.

Ертеңгі елдің болашағы жастардың қолында сол болашаққа өз үлесін қоса алар саналы да, салиқалы ұрпақтарымыз көп болғай.

Ұлдарымыз намысты, қайсар, қыздарымыз ақылды, қылықты болып өссе, қазақ халқы әлі талай белестерді бағындырып, биіктерге қол жеткізері сөзсіз.

Тәрбие ол-айна сияқты, баланы қалай тәрбиелесең ер жетіп азамат болғанда дәл сол тәрбиені өзіңе көрсетеді. «Не ексең, соны орасың »-деген халық даналығы бекер айтылмаған сияқты.

Қазақ даласында не бір дарын иелері өмірге келген ақын, жырау, батырлар, хандар, тарихшыларымыз болған. Осындай текті елдің ұрпақтары дара да, тәрбиелі, бұл - қазақтың баласы дейтіндей азаматтар болып, ата-анасын қуантып жүрсе одан асқан бақыт болмас еді.

Аталарымыз ардақты,

Аналарымыз асыл болсын деп тілейміз.

Әрбір жанұя - бір мемелекет. Осы кішкентай жылы, жайлы, жарық мемелекетіміз әрдайым шаңырағы биік, керегесі кең, терезесі тең, тағаны берік болғай.

Тәрбие тал бесіктен басталады,

Бала – бақыт, ананың аппақ жаны.

Ал сәбилер – Алланың берген сыйы,

Ана барда баласы бақ табады.

Аппақ парақ екен ғой бала деген,

Шимайлама парақты ана мерген

Санасына сан сырды сіңірейік,

Анаға қарап өседі бала деген.

**Омирзак Ботагоз**

**«Айгөлек» шағын орталығының тәрбиешісі**